
                  Nr.23/253/2006

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.73/2006 pentru prorogarea termenului de aplicare a dispoziţiilor art.70 alin.(2) din Ordonanţa de urgenţă a Guvernului nr.109/2005 privind transporturilor rutiere, primit cu adresa nr.P.L.x 823 din 8 noiembrie 2006.


În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

RAPORT

asupra proiectului de Lege privind aprobarea Ordonanţei de urgenţă a Guvernului nr.73/2006 pentru prorogarea termenului de aplicare a dispoziţiilor art.70 alin.(2) din Ordonanţa de urgenţă a Guvernului nr.109/2005 

privind transporturilor rutiere



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 823 din 8 noiembrie 2006, pentru dezbatere în fond, cu proiectul de Lege privind aprobarea Ordonanţei de urgenţă a Guvernului nr.73/2006 pentru prorogarea termenului de aplicare a dispoziţiilor art.70 alin.(2) din Ordonanţa de urgenţă a Guvernului nr.109/2005 privind transporturilor rutiere.


Ordonanţa de urgenţă a Guvernului nr.109/2006 privind transporturile rutiere a fost aprobată cu modificări şi completări prin Legea nr.102/2006, publicată în Monitorul Oficial al României, Partea I, nr.398/2006. Prin această lege s-a prevăzut că Ordonanţa de urgenţă a Guvernului nr.6/2006 să fie abrogată la data de 1 octombrie 2006.



Ordonanţa de urgenţă a Guvernului nr.73/2006 a fost emisă pentru ca termenul de aplicare a prevederii privind abrogarea Ordonanţei de urgenţă a Guvernului nr.6/2006 să fie prelungit până la data de 21 martie 2007, când intră în vigoare Legea serviciului de transport public local, conform prevederilor Legii nr.51/2006 a serviciilor comunitare de utilităţi publice.



Ordonanţa de urgenţă a Guvernului nr.73/2006 a fost avizată favorabil de Consiliul Legislativ, cu nr.1287 din 21 septembrie 2006, cu observaţii şi propuneri care au fost incluse în text.



Proiectul de lege pentru aprobarea Ordonanţei de urgenţă a fost adoptat de Senat, în şedinţa din 1 noiembrie 2006.



Examinarea proiectului de lege a avut loc în şedinţa comisiei din data de 22 noiembrie 2006.



La lucrări au fost prezenţi 19 deputaţi din totalul de 22 de deputaţi membri ai comisiei.



La dezbateri au participat specialişti din Ministerul Administraţiei şi Internelor.



În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor adoptarea proiectului de lege în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                  PREŞEDINTE,                                            SECRETAR,

                    Iulian Iancu                                               Aurelia Vasile

Expert,

Daniel Bădina

